paragraph_text: Glavočić korčulanski (lat. Corcyrogobius liechtensteini) riba je iz porodice glavoča (lat. Gobiidae). Naraste do 2,5 cm (3 cm po drugim izvorima) duljine, a živi u pećinama i strmim kamenitim obalama, najčešće na terenima obraslima koraljima. Prvi put je otkriven kod nas na otoku Korčuli. Tijelo i peraje imaju sve odlike svoje vrste. Sivkaste je boje, s velikim brojem malih točkica po tijelu.